นักลงทุนฮ่องกงเตรียมยกโขยงดูพื้นที่อีอีซี เล็งผุดนิคมอุตสาหกรรมเฉพาะของตัวเอง
ผู้สื่อข่าวรายงานจากเขตบริหารพิเศษฮ่องกงว่า นายสมคิด จาตุศรีพิทักษ์ รองนายกรัฐมนตรี พร้อมคณะ ประกอบด้วย นายสุวิทย์ เมษินทรีย์ รัฐมนตรีประจำสำนักนายกรัฐมนตรี, นายพิเชฐ ดุรงคเวโรจน์ รมว.ดิจิทัลเพื่อเศรษฐกิจและสังคม, นางอภิรดี ตันตราภรณ์ รมว.พาณิชย์, นายอุตตม สาวนายน รมว.อุตสาหกรรม รวมทั้งหัวหน้าหน่วยงานภาครัฐและภาคเอกชนที่เกี่ยวข้อง ได้เดินทางเยือนฮ่องกง เพื่อพบปะนักธุรกิจฮ่องกงและชักชวนไปลงทุนที่ประเทศไทย,โดยนายสมคิดกล่าวว่า วันที่ 8 พ.ค.นี้ องค์การสภาพัฒนาการค้าฮ่องกง (เอชเคทีดีซี) จะนำนักธุรกิจฮ่องกง 50 คน เดินทางไปประเทศไทย เพื่อเข้าร่วมงานสัมมนาการลงทุนไทย-ฮ่องกง ซึ่งจะจัดให้พบ พล.อ.ประยุทธ์ จันทร์โอชา นายกรัฐมนตรีด้วย จีนใช้ฮ่องกงเป็นหัวหอกสำหรับการไปลงทุนในต่างประเทศ เนื่องจากกฎหมายของจีนมีข้อจำกัด ขณะที่กฎหมายของฮ่องกงมีความยืดหยุ่นมากกว่า ดังนั้น บริษัทในจีนจึงมาจดทะเบียนในฮ่องกงจำนวนมาก จึงเป็นเหตุผลที่ทำให้ตัวเลขนักลงทุนฮ่องกงลงทุนในไทยมากเป็นอันดับสอง ซึ่งการสัมมนาครั้งนี้นักธุรกิจฮ่องกงจะลงพื้นที่เขตพัฒนาระเบียงเศรษฐกิจภาคตะวันออก (อีอีซี) เพื่อดูขนาดของพื้นที่ โดยต้องการเลือกให้เป็นพื้นที่เฉพาะสำหรับนักลงทุนจีน ซึ่งตรงกับแนวคิดของไทยที่ต้องการให้มีเขตพื้นที่เฉพาะของนักลงทุนแต่ละชาติ เช่น เกาหลีใต้ ญี่ปุ่น เป็นต้น เชื่อว่านักลงทุนจากฮ่องกง ซึ่งส่วนหนึ่งคือนักลงทุนจีน จะไปพบกับ 2 กลุ่ม คือ กลุ่มอมตะ และกลุ่มเหมราช ซึ่งเป็นผู้พัฒนานิคมอุตสาหกรรม.
เขตบริหารพิเศษฮ่องกงว่า นายสมคิด จาตุศรีพิทักษ์ รองนายกรัฐมนตรี พร้อมคณะ ประกอบด้วย นายสุวิทย์ เมษินทรีย์ รัฐมนตรีประจำสำนักนายกรัฐมนตรี, นายพิเชฐ ดุรงคเวโรจน์ รมว.ดิจิทัลเพื่อเศรษฐกิจและสังคม
สมคิด จาตุศรีพิทักษ์,สุวิทย์ เมษินทรีย์,ฮ่องกง,พิเชฐ ดุรงคเวโรจน์,การลงทุน